Velstandsstigning

toc =Velstandsstigning=

** Boligforhold **
Den danske velstandsstigning blev især brugt på boligbyggeri. Dette gjorde det muligt for danskerne at flytte ud af de små lejligheder og ind i nye flotte parcelhuse. I 1980 boede over 60 % afDanmarks befolkning i disse parcelhuse. Med køb af disse parcelhuse blev det med tiden nu også muligt at både børn og voksne fik egne værelser. Der skete ikke kun en stigning indenfor byggeriet, men også indenfor indretning. Danskerne begyndte nu at interessere sig meget for indretning og det var nu muligt at indrette husene med nye elementer. Noget som køleskabe, fryser og opvaskemaskiner blev nu en del af standardudstyret.

** Fritidsinteresser **
Både ferier og individuelle fritidsinteresser blev under velstandsstigningen muligt at pleje og passe. I 1960’erne kom begrebet charterferie frem og det blev nu mere muligt at rejse. Især rejser til Spanien og de omkringliggende øer var attraktive og relative nemme at få fat i. Også bryllupsrejser gik nu ikke til et sted i Danmark, men man begyndte nu at kunne rejse ud af landet og nyde hinanden i fulde drag. De individuelle interesser som før havde været dyre, såsom at gå i teater, kunne nu blive passet og det blev fra nu af mere og mere normalt at gå i teater og se et teaterstykke. I understående link bliver danskerne budt velkommen til Mallorca

** Ny teknologi **
Velstandsstigningen betød nu også at danskerne fik råd til det nye teknologiske udstyr. Det blev nu normalt at eje både elektrisk tandbørste, elkedel, vaskemaskine og farvefjernsyn. Dette var med til at gøre hverdagen nemmere for de danskere som nu en gang havde penge til det.